rlitschk/wikidir huggingface dataset:
Cäcilia „Cilly“ Aussem (* 4. Januar 1909 in Köln; † 22. März 1963 in Portofino, Italien) weer en düütsch Tennisspelerin. Se hett as eerste Düütsche an’ 3. Juli 1931 in en ren düütsch Duell tegen Hilde Krahwinkel den Titel in in dat Daamenenzel in Wimbledon wunnen un weer dormit inoffiziell Weltmeesterin. Traineert wurr Aussem toletzt vun de Tennislegende Bill Tilden, mit de se ok 1930 bi de franzöösch Meesterschapen in’ Mixed wunn. Buterdem wunn se 1931 bi de franzöösch Meesterschapen in’ Daameenzel tegen Betty Nuthall. In dat sülvig Johr wunn Aussem ok de Apen Düütsch Meesterschapen in Hamborg, bi de se ok all 1927 und 1929 spoodriek weer. Ok de Meestertitel vun Öösterriek, Argentinien un Chile kunn se för sück entscheeden. In de Johren 1930 un 1931 belegg Aussem den tweeten Platz in de Tennis-Weltranglist achter de överragend Amerikanerin Helen Wills Moody. Nah lang, dör Krankheit bedingt Abstinenz vun den Tennisplatz keem se 1934 nochmal up den 9. Platz. 1935 is se in Wimbledon fröh utscheeden un se hett hör Karriere beend. To völ Krankheiten harr se, so dat se nich mehr so good Tennis spelen kunn. Se weer de Dochter vun en riek Kölner Koopmann. Up Bedrieven vun hör
Francesco Rognoni Taeggio (* nah 1570 in Mailand; † nah 1626) is en Komponist un Vigelinspeeler ut Italien ween. He weer Spraat vun eene bekannte Muskantenfamilie un hett toeerst in Deensten bi den poolschen König Sigismund III. stahn. Vun 1608 af an weer he in Mailand togange. He hett as en wunnerboren Flöten- un Vigelinspeeler gollen. 1608 un 1624 hett he en Struuß polyphone Musik rutgahn laten, 1613 en Hümpel Madrigale. Sien meist beröhmt Wark is de Selva de varii passaggi. Dor lett he sik gründlich ut över de Sing- un Vigelintechnik un över de Aart, de Musik up to smücken (Diminutschoon). Sien Vadder Riccardo Rognoni warrt ok as Verfater vun en Lehrbook över de Diminutschoon ankeken. Ok sien Broder Giovanni Domenico Rognoni is Musikus ween. Francesco Rognoni siene Schriften weert hüdigendags vun de Musikwetenschop utforscht, üm dor wat över to lehren, wie fröher de Musik upföhrt wurrn is (Histoorsche Musikpraxis). Selva dei vari passaggi secondo l'uso moderno, per cantare et suonare con ogni sorte de stromenti, divisi in due parti. (1620) Nee upleggt up Italieensch 2002. Verlag: Forni ISBN 8827129464
Rognoni is de Familiennaam von Francesco Rognoni (na 1570–na 1626), italieenschen Kumponist un Vigelienspeler, Giovanni Domenico Rognoni (na 1570–vör 1624), italieenschen Kumponist un Organist, Riccardo Rognoni (vör 1550–1620), italieenschen Kumponist, Flöten- un Vigelienspeler, Virginio Rognoni (* 1924), italieenschen Politiker. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Bassano betekent Bassano Bresciano, Gemeen in de Provinz Brescia, Italien, Bassano del Grappa, Gemeen in de Provinz Vicenza, Italien, Bassano in Teverina, Gemeen in de Provinz Viterbo, Italien, Bassano Romano, Gemeen in de Provinz Viterbo, Italien, Bassano, Oort in Alberta, Kanada, (6460) Bassano, en Asteroid, Bassano, italieensche Musikerfamilie. Bassano is de Familiennaam von Francesco Bassano de Öllere (üm 1475–1539), italieensch Maler, Francesco Bassano de Jüngere (1559–1592), italieensch Maler, Gerolamo Bassano (1566–?), italieensch Maler, Giambattista Bassano (1553–1613), italieensch Maler, Giovanni Bassano (üm 1558–1617), italieensch Musiker un Komponist, Heinrich Schlik zu Bassano und Weißkirchen (1580–1650), öösterriekschen Feldmarschall, Jacopo Bassano (1510/1515–1592), italieensch Maler, Jeronimo Bassano, italieensch Musiker un Instrumentenboer, Leandro Bassano (1557–1622), italieensch Maler, Louisa Bassano (1818–1908), brietsche Opernsängerin, Napoléon Joseph Hugues Maret, duc de Bassano (1803–1898), franzööschen Politiker un Diplomaat. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Van Eyck is de Familiennaam von Aldo van Eyck (1918–1999), nedderlandschen Architekt, Hubert van Eyck (üm 1370–1426), fläämschen Maler, Jacob van Eyck (üm 1590–1657), nedderlandschen Musiker, Jan van Eyck (üm 1390–1441), fläämschen Maler, Kristina van Eyck (* 1958), düütsch-US-amerikaansche Schauspelersche, Peter van Eyck (1913–1969), düütsch-US-amerikaanschen Schauspeler, Toni van Eyck (* 1910), düütsche Schauspelersche. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Jacob van Eyck (* um 1590 rüm in Heusden?; † 26. Märt 1657 in Utrecht) is en nedderlannschen Musikus un Komponist ween. Jacob van Eyck is wohrschienlich in Heusden as Kind vun adelige Öllern boren wurrn. Al bi siene Geboort weer he blind. In Heusden is he to en Klockenkunnigen un Klockenspeeler wurrn. Heusden hett man een lüttjet Carillon harrt, dat in den Toorn vun dat Raathuus unnerbrocht weer. 1623 reis he to'n eersten Mol na Utrecht, um dor Raatsläge vör to bringen, wie dat Klokkenspeel vun den Dom to Utrecht verbetert weern konn. 1625 is he denn to'n Beiaardier (Klokkenspeeler) vun den Dom beropen wurrn. Later hett he datsülvige Amt utöövt an de Janskerk to Utrecht, de Jacobikerk to Utrecht un an dat Utrechter Raathuus. 1628 is he Direkteur van de Klokwerken in Utrecht wurrn. In düt Amt wüss he veel Verbeterung ut to föhren in den Klockenbestand vun de Stadt. He is ok unnerwegens ween na annere Städer hen, um dor Raatsläge af to geven, wie de Klockenspeele verbetert weern konnen. Van Eyck sien Kennis hett unbannig veel bidragen to de Fraag, wie dat mit dat Klockenspeel wietergahn dö. He hett utfunnen, wie de Toonstruktuur vun Klocken tohopenföögt
Michel Pignolet de Montéclair (döfft an'n 4. Dezember 1667 as Michel Pignolet in Andelot, Haute-Marne; † 22. September 1737 in Domont) is en franzööschen Komponist ut de Tied vun dat Barock ween. An'n 27. Januar 1676 is he as Chorjungen an de Kathedraal vun Langres upnahmen wurrn. Baas weer dormols Jean-Baptiste Moreau. 1687 hett he sik in Paris daallaten. Dormols hett he den Binaam „de Montéclair“ annahmen, na eene bekannte Festung, de nich wiet af vun siene Vaderstadt liggen dö. Vun 1699 af an hett he in de „Académie Royale de Musique“ den „Basse de Violon“ speelt. Dat is en Instrument, liek as dat Cello, man bi 10 cm länger. 1709 hett he siene „Nouvelle méthode pour apprendre la musique“ (Ne'e Methode, um de Musik to lehren) rutbröcht. Up dat Titelblatt nömmt he sik den „Kapellmeester vun den Prinzen vun Vaudrément“. Mit em weer he up Reisen in Italien ween. Dat warrt annahmen, datt he dor lehrt hett, den Kontrabass to speelen. Montéclair weer en ganz wunnerboren Lehrer, unner annern hett he een vun François Couperin siene beiden Döchter Unnerricht geven. Siene neemodsche Methode schall de Schölers mit Freid un Spaaß an de Musik ranbröcht hebben un nich mit Strenge,
De Studiengang Nedderdüütsch is en Studiengang, de de plattdüütsche Spraak behannelt. Dissen Studiengang gifft dat an welke Universitäten un is en Deel vun de Germanistik. De Studiengang warrt vun de Universitäten Kiel, Mönster, Griepswohld, Rostock, Ollnborg, Hamborg un Bremen anbaden. De Universität Göttingen hett ehren Lehrstohl för Nedderdüütsch 2005 nich wedder nee besett. As Utgliek hett dat Bundsland Neddersassen 2007 den Lehrstohl in Ollnborg nee inricht. Afdeel Nedderdüütsch Uni Hamborg (hoochdüütsch) Afdeel Nedderdüütsch Uni Kiel (hoochdüütsch) Fack Germanistik Uni Bremen (hoochdüütsch) Institut düütsche Philologie Uni Griepswohld (hoochdüütsch) Afdeel Nedderdüütsch Uni Mönster (hoochdüütsch) Institut för Germanistik Uni Rostock (hoochdüütsch)
Nicolas (le cadet) Chédeville (* 20. Februar 1705 in Serez, in Eure (Département); † 6. August 1782 Paris) is en franzööschen Komponist un Oboenspeeler ween. Nicolas weer de jungste vun dree Bröer, de leifig up de Musette de Cour speelen konnen. Dat weer en Dudelsack ut de Tied vun dat Barock. In Frankriek in dat 18. Johrhunnert hefft de Lüde dat geern speelt un ok höört. De beiden annern Bröer sünd Pierre Chédeville (1694–1725) un Esprit-Philippe Chédeville (1696–1762) ween. Na de Mudder ehre Sieten hen sünd de Kinner mit de Familie vun den bekannten Flötenspeeler Jacques-Martin Hotteterre (1674–1763) verwandt ween. He hett jem ok in Paris inföhrt. Nicolas un Pierre sünd vor dag kamen as Rutgever vun verscheedene Warke, dormank Les Amusemens de Bellone vun 1735, wat en Sammlung vun allerhand Warke för Musette, Vigelin, Flöte un Oboe ween is. Dat duer nich lang, nadem Antonio Vivaldi sien op. VIII rutkamen weer (dor staht unner annern De veer Johrstieden in), un Nicolas hett dor unner den Naam vun „Les Saisons Amusantes“ sess Kunzerte för Oboe vun maakt. Wiel he dat ganze noch en pastoralen Ton geven woll, de dormols in Frankriek so geern höört wurrn is, hett he dor umto
Anneliese Rothenberger (* 19. Juni 1924 in Mannheim; † 24. Mai 2010 in Münsterlingen TG) weer en düütsch Operetten- un Opernsingerin (lyrisch Sopran). 1946 hett hör de Intendant Günther Rennert an de Hamburgische Staatsoper halt, wo se 1947 as Oskar, Page in Giuseppe Verdis Ein Maskenball, debüteer. De Hööchpunkt vun hör Loopbahn weer de Upträe an de Metropolitan Opera in New York as Zdenka in Richard Strauss' Arabella in dat Johr 1960. En Johr later sung se an de Mailänder Scala. Ok as Interpretin vun klassisch Leeder geev Rothenberger Leederabende in Düütschland, Öösterriek, de Swiez, England, Schottland, Japan, un in völ Städer vun de USA un de Sowjetunion. Völ Johren lang maak se tweemal in’t Johr en groot Leedertournee. Dorto weer se ok in’t Feernsehn völ tätig un wurr dordör noch wat mehr bekannt. De ZDF geev hör en eegen Feernsehreeg Anneliese Rothenberger gibt sich die Ehre. Nahdem se sück wegen en Krebskrankheit torüchtrucken harr, leev se bit toletzt in Salenstein, an dat Swiezer Över vun den Boddensee. Bundsverdeenstkrüüz I. Klasse (1966) Groot Bundsverdeenstkrüüz (1976) Goldener Bildschirm (tweemal)* Goldener Bambi (tweemal) Anneliese Rothenberger harr en groot Repertoire. Ünner annern sung se Partien ut Opern vun Claudio Monteverdi, Henry Purcell, Georg
En Klockenspeel oder Carillon (up Nedderlannsch ok Beiaard) is en Musikinstrument, dat mit en Klavier bespeelt warrt. So'n Klockenspeel besteiht ut een oder ut mehrere Reegen Klocken. Na de Definitschoon vun de World Carillon Federation mutt en Instrument tominnst 23 Klocken vörwiesen, wenn dat den Naam vun en Klockenspeel verdeenen will. Dat heet, dor mütt twee chromaatsche Oktaven up speelt weern könen, sunner Cis un Dis in de unnerste Oktave. De Lehr vun Klocken un Klockenspeele heet Klockenkunne oder Campanologie. Dat Instrument is upkamen in de Nedderlannen in dat 16. Johrhunnert. Dormols hefft de Städer, de wat rieker weern, de Karkentoorns nich bloß för dat Ooge upsmückt, man ok nee Klocken dor uphungen. Bannig bekannte Klockengeters sünd de Bröer Pieter un François Hemony in dat 17. Johrhunnert ween. Se hefft tohopenarbeit mit den Utrechtschen Klockenspeeler Jacob van Eyck. Later hefft ok annere Bowarke, as man bloß Karken, en Klockenspeel kregen. En beröhmt Bispeel is dor dat Carillon in de Universitätsbibliothek in Leuven för. Dat Woort Carillon is tohopentagen ut quadrillon. Dor steekt de Tahl veer in. An un for sik weer dor en Weck- oder Vorslag mit meent, d. h., dat weern veer Klocken, de en lüttje Melodie speelt hefft,
De Viola da Gamba (Italieensch för Beenviole) oder Gambe is en Familie vun Striekinstrumenten, de vun de Gitarre afstammen deit. Dat Instrument hett siene hüdige Form in dat 16. Johrhunnert kregen. De Gambe hett sess Sieten harrt un is in Quarten stimmt wurrn. Se is up'n Knee holen wurrn. Monsieur de Saint-Colombe hett dor later en sevente Siete toföögt, dor konn denn mit mehr Geföhl up speelt weern. Gröttere Aarden weert twuschen de Beene klemmt. Hier hefft sik later de Cellos ut entwickelt. En wichtigen Unnerscheed is, datt de Cello keen Bund hett un datt de Gambe mit de Hand unnern Stock, dat Cello avers mit de Hand över'n Stock streken warrt. De Kontrabass is wedder en noch gröttere Form vun de Gambe. Ok de Viola d’Amore stammt vun de Gambenfamilie af.
Dat Violoncello [Utsprake: [ˌviolɔn'tʃɛlo]], Plural: Violoncelli; Afk.: Vc; (ital. Lütt Violone); kort: Cello, Plural: Celli, nömmt, is en Striekinstrument ut de Viola-da-braccio-Familie. Se warrt ut verscheden Holtaarden maakt. An un for sik warrt se so boot, as de Vigelin, man se is grötter. Dat Violoncello warrt vun den Speeler mit'n Bagen streken. Gegen de Vigelin, de (Fiddel) un de Viola över warrt dat Instrument mit den Hals na boven liekup twuschen de Beene holen. Hüdigendags steiht dat dor meist bi up'n Bodden up en Doorn, de uttrocken weern kann un de vun Metall, Holt oder, in'e jungste Tied ok, vun Köhlenstofffaser maakt is. Düt Instrument is na 1535 in Noord-Italien upkamen un is bit um un bi 1850 sunner Doorn, just so, as de Gambe, mit'e Been fastholen wurrn. Dat warrt hüdigendags bi Kunzerte in Histoorsche Musikpraxis wedder so maakt. Cellos. Mehr Biller, Videos oder Audiodateien to’t Thema gifft dat bi Wikimedia Commons. Wiktionary: Violoncello – Bedüdensverklaren, Woortherkamen, Synonymen, Översetten Internet Cello Society (englisch) Instrument des Jahres 2018: Das Cello Webseite der Initiative Instrument des Jahres Ludwig Frankmar: Über die Frühen Violoncelli (2019) David D. Boyden: Die Geschichte des Violinspiels von seinen Anfängen bis 1761, Schott's Söhne, Mainz 1971
Bimmen is en Dörp in'n Gemeend Kleve in'n Kreis Kleve in dat düütsche Bundsland Noordrhien-Westfalen. Het Dörp hett 170 Inwahners up een Flach van 2,09 km². Bimmen liggt an de Rhien un an de nedderlannsche Greynse, bie de Stadt Nimwaege in de Provinz Gelderlaand. Bimmen, Stadt Kleve (Hoochdüütsch)
Brewster Hopkinson Shaw, Jr. (* 16. Mai 1945 in Cass City, Michigan, USA) is en ehmalger US-amerikaansch Astronaut. Shaw hett 1963 sien Afsluss an de Cass City High School in Michigan makt. Dornah hett he Maschinenbau an de University of Wisconsin-Madison studeert un dor 1968 en Bachelor-Grad kreegen. 1969 mak he denn noch sien Master. 1969 is he in de US Air Force intreden, nahdem he de Offiziersschool afslooten harr. Dornah harr he in Kampinsatzen in de Vietnamkrieg. Later wurr he denn to’n Testpiloten utbildt un floog hööftsächlich de Jagdfloogtüüch F-100 un F-4. He hett insgesamt över 5.000 Floogstünn in över 30 Strahlfloogtüüch, 644 dorvan in’ Kampinsatz över Vietnam. 1978 wurr he in de die 8. Astronautengrupp vun de NASA wählt un en Johr lang as Pilot utbildt. Sien eersten un längsten Weltruuminsatz harr Shaw as Pilot vun de Mission STS-9 van 28. November bit 8. Dezember 1983 mit dat Space Shuttle Columbia, bi de to’n eersten Mal dat Weltruumlabor Spacelab mitführt wurr. Ünner dat Kommando vun Astronautenlegende John Young, de as eerste Minsch bi disse Mission to’n sössten Mal in’t All floog, weer dat ok de eerste Mission mit söss Ruumfohrer. Dat weer ok de eerste NASA-Mission, bi de
Tom Vogt (* 31. März 1957 in Westfalen; eegentlich Thomas Vogt) is en düütsch Schauspeler un Synchroonsnacker. Tom Vogt wurr 1957 in Westfalen boren. Van 1977 bit 1981 studeer he Film/Foto-Design an de Folkwangschool in Essen. Dornah leet he sück an de Universität der Künste Berlin to’n Schauspeler utbilden. Midden bit Enn’ vun de 1980er Johren harr he Engagements an’t Schauspeelhuus in Zürich un an dat Stadttheater vun Freiburg. Siet 1990 is he in Berlin as freeberoplich Synchroonsnacker un Verteller in de Beriek Film, Feernsehn, Warf, Radio, Hörbook un Computerspelen tätig. He is u. a. de düütsch Synchroonsnacker vun Rupert Everett, as z. B. för de Filme My Best Friend’s Wedding (Die Hochzeit meines besten Freundes), 1997, An Ideal Husband (Ein perfekter Ehemann), 1999, A Midsummer Night’s Dream (Ein Sommernachtstraum) , 1999 oder The Important of Being Earnest, (Ernst sein ist alles), 2002 . Ok Colin Firth wurrd vun Vogt faken synchrooniseert, so z. B. för Bridget Jones’ Diary (Bridget Jones – Schokolade zum Frühstück) , 2001, Love Actually (Tatsächlich … Liebe), 2003), Girl with a Pearl Earring (Das Mädchen mit dem Perlenohrring), 2003) un Bridget Jones – The Edge of Reason (Bridget Jones – Am Rande des Wahnsinns), 2004).
Eene Werst (russ. „Верста“, Toon up de leste Sülve) is en oolt Längenmaat in Russland unner de Zaren ween. As dat fastleggt wurrn is, hett man sik up de Breede an'n Äquator betrocken. In ole Schriften steiht to lesen: „104 1/6 Werst gaht up een Grad an'n Äquator“ In densülvigen Born warrt de Werst umrekent up eene düütsche Miele oder eene geographische Miele, dat sünd denn „gegen 7 Werst“. Een Werst sünd akraat 1066,78 Meter ween. Updeelt weer en Werst in 500 Saschen (russ. Сажень) (dt. Faden). Een Saschin weern wedder 3 Arschin (russ. Аршин), dat sünd 2,1337 m. Dormit is denn een Arschin 71,12 cm ween. Eene russische Miel hett 7 Werst harrt, dat sünd denn akraat 7,4676 km ween. Allgemeine deutsche Real-Encyklopädie für die gebildeten Stände. Conversations-Lexikon; 10. Auflage 1853, F. A. Brockhaus Leipzig, Band 15.2, S. 175
Lena Meyer-Landrut (* 23. Mai 1991 in Hannober) is eene noorddüütsche Singersche. Se is bekannt wurrn, as se bi de Düütsche Vörutwahl to den Eurovision Song Contest in dat Johr 2010 mitmaakt hett. Dor hett se den eersten Platz bi maakt mit ehr engelsch Leed Satellite. Mit datsülvige Leed hett se an'n 29. Mai 2010 ok den Eurovision Song Contest in Oslo wunnen. Na den Vadder siene Sieten hen is Lena Meyer-Landrut en Grootdochter vun den düütschen Diplomaten Andreas Meyer-Landrut. De Öllern sünd fröh ut’neen gahn un so is se alleen bi ehre Mudder in den hannöberschen Stadtdeel Misborg-Anderten upwussen. De Vadder weer utbüxt, as se twee Johre oolt weer. Meyer-Landrut besöcht de IGS Roderbruch Hannober. Al mit fiev Johren hett se mit de Danzeree anfungen. Na Ballett un Jazz Dance hett se sik mit Show-Dance befaat, de ut Hip-Hop, Jazz- un Utdrucksdanz tohopenschostert is. Blangenbi hett se Spaaß harrt bi dat Singen. 2007 hett se mit en Schoolfründ dat Musikduo „Stenorette 2080“ grünnt. De Naam weer vun de Dikteer-Reedschop Stenorette hernahmen, wo se ehre beiden eersten Songs mit upnahmen harrn. Se seggt, ehre musikaalschen Vörbiller, dat weern unner annern Clueso, Adele, Kate Nash, Vanessa Carlton un de düütsche Popgruppe
Robert „Skinnay“ Ennis, ok Skinny Ennis (* 13. August 1909 in Salisbury, North Carolina; † 3. Juni 1963 in Beverly Hills) weer en US-amerikaansch Jazz- un Pop-Bandleader, Singer und Slagtüüchspeler. Ennis hett während sien Studium an de University of North Carolina (Chapel Hill) den Jazzmusiker Hal Kemp kennenlehrt un speel Enn’ vun de 1920er Johren in Kemps Orchester Slagtüüch. He bleev bit 1938 in Kemps Band un hett ok an de sien Tourneen nah Europa mitwarkt. De Trompeters Bunny Berigan un Jack Purvis hebbt tietwies ok in disse Band speelt. Denn hett sück Ennis as Singer sülvstännig makt, he övernehm dat Orchester vun Gil Evans, mit dat he spoodriek in Hollywood-Filmproduktschonen mitwarken dee. Evans bleev bit 1941 Arrangeur un musikaalsch Leiter vun dat Orchester; dorneben hett aber ok Claude Thornhill as Arrangeur för de Band arbeit. Ennis hett ok för Comedy-Produktschonen arbeit un harr in de 1940er Johren en Anstellung in Bob Hopes Radioprogramm. Während de Tweet Weltkrieg speel he in verscheeden Bands un gung nah Kriegsenn’ nah Hollywood torüch, um wieder as Bandleader to arbeiten. Enn’ vun de 1950er Johren weer de Verloop vun sien Karriere weniger spoodriek. He fung denn an in Hotels in de Gegend um Los
Lost in Translation (op platt so veel as „Bi’t Översetten verloren“) is de Titel vun en Speelfilm ut dat Johr 2003 mit Bill Murray un Scarlett Johansson in de Hööftrullen. Dat Filmdrama weer dat tweete Wark vun de Speelbaassche Sofia Coppola. De US-amerikaansche Filmstar Bob Harris kummt langsom in de Johren. He reist för een Week na Tokio, woneem he Warf maken deit för en Whisky, vun wegen dat sien Ansehn nich mehr so goot bestellt is. In’t glieke Hotel is ok de Amerikaanersche Charlotte ünnerbröcht, de siet twee Johren de Ehfro vun en flippigen Fotografen is, de vun Beroop wegen vun sien Illustreerten na Japan schickt worrn is. Wiel John, ehr Mann, dagsöver to doon hett un kuum Tiet för sien junge Fro hett, blifft Charlotte alleen in’t Hotel torüch un weet kumm, wat se mit ehr Tiet anfangen schall. As se een Dag mit ehrn Mann an’t Set föhren deit, warrt se gewohr, wo flach un an de Böverflach sien Welt egentlich is, un dat se an sien Siet an sik nix to söken hett. Ehr överkummt dat Geföhl, noch mehr överher to wesen, as se dat vörher al so al harr. In lange Instellen warrt düütlich maakt,
Gerd Gustav Arthur Lüpke (* 19. Mai 1920 in Stettin; † 3. Oktober 2002 in Varel) weer en düütsche Schrieversmann, Radioschriever, Översetter, Höörfunkspreker un Rezitator, de besünners in den plattdüütschen Spraakruum bekannt weer. Lüpke verlev sien Kinner- un Jungstied in Loitz (Vörpommern), Grimmen (Vöprpommern) un Ribnitz (Mekelnborg), 'nem sin Vadder Bahnhoffsvörstand weer. In Loitz un Grimmen gung he op de Volksschool, denn op de Middelschool, in Ribnitz op de Högere School. Dar gung he ok in de Lehr as Industriekoopmann, denn keem de Arbeitsdeenst (RAD) in Niegenbramborg (Neubrandenburg). Vun 1939 bet 1945 weer he Soldat bi de Wehrmacht; dar weer he Dolmetschfunker bi de Luftnarichtentrupp. He keem in Fangenschop bi de Amerikaners, un as de em 1945 frieleeten, keem he na Varel. Dar hett he denn mit Fruu un Dochter levt. Eerst weer he Privatlehrer för Ingelsch un Düütsch un denn en paar Jahren Spraaklehrer bi kanaadsche un ingelsche Truppen. Denn hett he as Journalist arbeit' un sörre 1950 as frie Schrieversmann. 1942 hett he Irmgard Greiff heiraadt; se hett ünner ehr Deernsnaam sülvst schreven un weer sien Hülpsmaat, hett em Ideen geven un ok Kritik öövt. As Radioschriever kennt een em vör allen dör de NDR-Reeg Hör mal ’n
De Ökoloogsch-Demokraatsche Partei (kort: ödp) is en politische Lüttpartei in de Bundsrepubliek Düütschland, de an’n 23./24. Januar 1982 in Wiesbaden as Bundspartei grünnt worrn is. Den Parteivörsitt bekleedt to Tiet Charlotte Schmid 2022). De ödp hett de Rechtsnafolg vun de „Grönen Akschoon Tokumst“ (GAZ) antreden, de vun de Bundsdagsafordenten Herbert Gruhl grünnt weer, de nich in de Partei Bündnis 90/De Grönen opgahn wull, vun wegen de Vörherrschop vun’n linken Flögel. Gruhl weer bit 1989 Bundsvörsitter vun de Partei. In disse Tiet weer he na buten hen de bestimmen Person vun disse Partei. Bi de politischen Inholten liggt de Swoorpunkt vun de ödp op de Ümwelt- un de Familienpolitik. Se sütt sik sülvst in de politischen Mitt. Internatschonal is de ödp Liddmaat in’n Parteienverband WEP. In Düütschland is de Partei in föffteihn Landverbännen opdeelt. De meisten Stimmen vun de Wählers kriggt de ödp in Bayern, woneem se bi Landdagswahlen siet 1990 bestännig bi üm un bi 2 % hett un op kommunale Even toletzt bit mehr as 300 Mandaten besetten kann. In’n Bundsdag is se nich vertreden. Dat aktuelle Grundsatzprogramm mit den Titel Politik, die aufgeht. Grundsatzprogramm der Ökologisch-Demokratischen Partei (ödp) is ut dat Johr 1997. Bito gifft dat en Bundspolitisch
Hanne Krogh is en norweegsch Singerin. Hanne Krogh hett hör Land all 1971 bi den Eurovision Song Contest vertreden, keem aber mit dat Leed Lykken er… blots up den vörletzten Platz. Bedüüdend beter leep dat 1985 bi de glieker Veranstaltung. Tosommen mit Elisabeth Andreassen hett se dat Pop-Duo Bobbysocks bild un mit den Song La det swinge keemen se up den eersten Platz. Ok 1991 is se weer, jetzt as Liddmaat vun de Grupp Just 4 Fun antreden un keem up den 17. Platz. Hanne Krogh. Mehr Biller, Videos oder Audiodateien to’t Thema gifft dat bi Wikimedia Commons.